21978A0502(01)



ACORD

între Comunitatea Economică Europeană (CEE) și Belgia, Danemarca, Republica Federală Germania, Franța, Irlanda, Italia, Luxemburg, Țările de Jos și Regatul Unit, state membre ale acestei Comunități (statele membre), pe de o parte, și Asociația Internațională pentru Dezvoltare (Asociația), pe de altă parte

ÎNTRUCÂT:

PĂRȚILE CONTRACTANTE AU CONVENIT ASUPRA URMĂTOARELOR DISPOZIȚII:

TITLUL I

Crearea și administrarea contului de acțiune specială

Asociația creează un cont special, denumit „cont de acțiune specială”; acest cont, alimentat din contribuțiile vărsate de statele membre, în conformitate cu dispozițiile prezentului acord, este administrat și utilizat de Asociație, care acționează în calitate de administrator (în această calitate, Asociația este denumită în continuare „organism de administrare”), în scopul exclusiv de a aplica dispozițiile prezentului acord și în conformitate cu acestea. Contul de acțiune specială este considerat separat și distinct de toate celelalte conturi și active ale Asociației.

Fiecare stat membru contribuie la contul de acțiune specială, în moneda sa națională, cu o sumă echivalentă, la data semnării prezentului acord, sumei în dolari americani stabilite în cele ce urmează pentru statul membru în cauză:

Fiecare contribuție este vărsată în modul următor:

Organismul de administrare efectuează retragerile de sume în numerar sau bonuri aproximativ proporțional în conformitate cu procedurile obișnuite ale Asociației și în așa fel încât să se acopere plățile aferente creditelor de acțiune specială și să se păstreze un sold de trezorerie rezonabil al contului de acțiune specială.

TITLUL II

Utilizarea contului de acțiune specială

Organismul de administrare utilizează orice sumă creditată în contul de acțiune specială, în conformitate cu condițiile stabilite de CEE, în scopul exclusiv de a acorda credite de acțiune specială țărilor membre ale Asociației care au venituri scăzute și au nevoie imediată de asistență, în special țărilor celor mai puțin dezvoltate (1) și țărilor celor mai grav afectate (1), ale căror perspective de dezvoltare au fost compromise grav de factori externi și care s-au confruntat cu probleme generale de transfer al resurselor și care, din această cauză, se pot confrunta cu dificultăți legate de serviciul datoriei. Pentru a acorda aceste credite, organismul de administrare trebuie, în conformitate cu condițiile stabilite de Comunitatea Economică Europeană, să țină seama de următorii factori:

Orice credit de acțiune specială se acordă pentru finanțarea unui program sau a unui proiect de dezvoltare (inclusiv un proiect sectorial) care poate fi identificat în mod clar și pentru care se poate plăti rapid, prevăzut sau nu în programul de împrumuturi al Asociației, urmând să fie evaluat, aprobat și administrat în conformitate cu procedurile și practicile aplicabile creditelor de dezvoltare acordate din resursele obișnuite ale Asociației și ținând seama de obiectivul de suplimentare menționat la litera (b) din preambulul prezentului acord. Fondurile vărsate în contul de acțiune specială nu pot fi utilizate ca fonduri de înlocuire a resurselor obișnuite ale Băncii Internaționale pentru Reconstrucție și Dezvoltare (Banca) sau ale Asociației, angajate în temeiul unui împrumut sau al unui credit destinat unui program sau unui proiect care, la data de la care produce efecte prezentul acord, era deja aprobat de administratorii Băncii sau ai Asociației.

Sub rezerva dispozițiilor articolului 4, condițiile de rambursare a fiecărui credit de acțiune specială sunt aceleași cu cele aplicabile în general creditelor de dezvoltare acordate de Asociație, și anume sunt rambursabile în termen de 50 de ani, cu o perioadă de grație de zece ani. Creditele de acțiune specială nu sunt purtătoare de dobânzi.

Creditele de acțiune specială sunt exprimate în una sau mai multe monede ale statelor membre și se rambursează în aceste monede.

În conformitate cu procedurile obișnuite ale Asociației, organismul de administrare este împuternicit să solicite fiecărui împrumutător care beneficiază de un credit de acțiune specială să plătească periodic Asociației, drept compensație pentru serviciile prestate în temeiul prezentului acord, un comision de servicii în valoare de trei sferturi din unu la sută (3/4 din 1 %) pe an, plătibil în orice monedă acceptată de Asociație și calculat din acea parte a principalului creditului care este retrasă și nerambursată în termenul stabilit. Sumele vărsate în temeiul respectivului comision se plătesc direct Asociației și îi revin acesteia.

Pentru fiecare credit de acțiune specială se încheie un acord de creditare separat între țara împrumutată și organismul de administrare, în care se indică în special originea fondurilor.

Fondurile care provin din fiecare credit de acțiune specială pot fi utilizate pentru cheltuieli în moneda țării împrumutate sau pentru mărfuri produse sau pentru servicii furnizate de către (i) oricare dintre statele membre; (ii) țările în curs de dezvoltare membre ale Asociației care ar putea beneficia de un credit de acțiune specială, acestea din urmă fiind stabilite de organismul de administrare în momentul aprobării creditului.

Rambursările principalului creditelor de acțiune specială se varsă în contul de acțiune specială, iar organismul de administrare returnează în cel mai scurt timp posibil statului membru în cauză suma astfel rambursată, exprimată în moneda statului membru respectiv. Asociația nu este considerată răspunzătoare pentru nici o deficiență de rambursare a creditelor de acțiune specială.

TITLUL III

Rapoarte, consultări

Atât timp cât nu au fost angajate toate creditele de acțiune specială, organismul de administrare informează Comunitatea Economică Europeană în legătură cu proiectele și programele în pregătire, care urmează să facă obiectul examinării de către administratori și de către persoanele aprobate de aceștia. Pe perioada de plată a creditelor de acțiune specială, organismul de administrare informează trimestrial Comunitatea Economică Europeană cu privire la situația creditelor de acțiune specială și a plăților efectuate în temeiul acestora. După încheierea fiecărui exercițiu financiar al Asociației, organismul de administrare furnizează cât mai curând posibil Comunității Economice Europene o situație detaliată a contului de acțiune specială, însoțită de un aviz referitor la această situație, întocmit de auditorii externi ai Asociației. În cazul în care creditele de acțiune specială au fost plătite integral, organismul de administrare furnizează cât mai curând posibil Comunității Economice Europene un raport detaliat cu privire la proiectele și programele finanțate prin intermediul contului de acțiune specială.

Organismul de administrare întocmește și actualizează toate înregistrările și toate conturile necesare pentru identificarea contribuțiilor vărsate în contul de acțiune specială, a angajamentelor care trebuie finanțate din contul respectiv și a intrărilor și plăților de fonduri aferente contului, precum și a rambursărilor către statele membre.

Comunitatea Economică Europeană și organismul de administrare cooperează strâns pentru a realiza obiectivele prezentelor dispoziții. În acest sens, atât timp cât fondurile contului de acțiune specială nu au fost plătite integral, Comunitatea Economică Europeană (prin intermediul Comisiei Comunităților Europene) și organismul de administrare realizează periodic un schimb de opinii cu privire la situația contului de acțiune specială, cu privire la stadiul în care se află programele și proiectele finanțate din creditele de acțiune specială și cu privire la orice altă chestiune legată de prezentele dispoziții.

TITLUL IV

Încetarea acordului, distribuție

În cazul în care prezentul acord nu a produs efecte la 31 decembrie 1978 sau la orice dată ulterioară care poate fi convenită între Comunitatea Economică Europeană și Asociație, prezentul acord și toate obligațiile părților care decurg din acesta încetează de îndată.

În cazul în care totalitatea principalului tuturor creditelor de acțiune specială retras de beneficiarii creditelor respective a fost rambursat și returnat statelor membre în conformitate cu titlul II articolul 8 din prezentul acord, prezentul acord și toate obligațiile părților care decurg din acesta încetează de îndată.

TITLUL V

Dispoziții finale

Prezentul acord se aprobă de fiecare stat membru și de Comunitatea Economică Europeană, în conformitate cu procedurile fiecărei părți.

Guvernul fiecărui stat membru notifică Secretariatului General al Consiliului Comunităților Europene încheierea procedurilor respective. Secretariatul General transmite Asociației notificările menționate, precum și o notificare a aprobării în bună și cuvenită formă a prezentului acord de către Comunitatea Economică Europeană.

Prezentul acord produce efecte și intră în vigoare în prima zi a lunii următoare celei în care Asociația primește notificările menționate.

Prezentul acord este redactat în două exemplare, în limbile daneză, engleză, franceză, germană, italiană și olandeză, toate textele fiind deopotrivă autentice.

Udfærdiget i Bruxelles, den anden maj nitten hundrede og otteoghalvfjerds

Geschehen zu Brüssel am zweiten Mai neunzehnhundertachtundsiebzig

Done at Brussels on the second day of May in the year one thousand nine hundred and seventy-eight

Fait à Bruxelles, le deux mai mil neuf cent soixante-dix-huit

Fatto a Bruxelles, addì due maggio millenovecentosettantotto

Gedaan te Brussel, de tweede mei negentienhonderd achtenzeventig

Pour le royaume de Belgique Voor het Koninkrijk België

For kongeriget Danmark

Für die Bundesrepublik Deutschland

Pour la République française

For Ireland

Per la Repubblica italiana

Pour le grand-duché de Luxembourg

Voor het Koninkrijk der Nederlanden

For the United Kingdom of Great Britain and Northern Ireland

Rahvusvahelise Arenguassotsiatsiooni nimel For Rådet for De europæiske Fællesskaber Für den Rat der Europäischen Gemeinschaften For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen